[{"text_idx": "#000002", "text": "Yn ystod yr ymgyrch etholiadol fe drodd coffi ar o\u0302l cwrdd fore Sul yn sesiwn drafod gwleidyddiaeth, yn anffurfiol beth bynnag. Oherwydd y datblygiadau diddorol does dim taw ar y sgwrsio am helyntion Plaid Cymru a bore ma ces i fy nghorneli gan un fam ifanc; \u201cBeth yw hyn am Blaid Cymru yn rhoi pw\u0302er i\u2019r Ceidwadwyr?\u201d Co\u2019 ni off. Roedd hi yn grac iawn ac yn dweud na fyddai hi\u2019n pleidleisio i\u2019r Blaid eto pe tase y glymblaid enfys yma yn cael ei ffurfio. Yn fwy na hynny adroddodd hi stori am ei rhieni yng nghyfraith a wnaeth bleidleisio i\u2019r Blaid am y tro cyntaf erioed eleni, cam mawr oherwydd eu bod nhw\u2019n hen Lafurwyr mawr ac wedi pleidleisio Llafur trwy eu bywydau hyd eleni. Roedd hi\u2019n dweud y bydden nhw yn wyllt gacwn a byth yn ymddiried pleidlais i\u2019r Blaid eto petaent i roi pw\u0302er yn nwylo\u2019r Ceidwadwyr."}, {"text_idx": "#000003", "text": "Ro ni\u2019n ceisio ei hargyhoeddi hi fod Llafur ddim gwell, os nad yn waeth, na\u2019r Ceidwadwyr bellach; ond doedd dim yn cydio. Dywedais wrthi hi nad oeddwn ni\u2019n cofio\u2019r 80au (er mod i\u2019n llawn ddeall beth ddigwyddodd) ac o ganlyniad roeddwn ni\u2019n medru edrych ar y ddadl Ceidwadwyr Vs Llafur heb unrhyw ragfarn 80au aidd."}, {"text_idx": "#000004", "text": "Fe siglodd y sgwrs fy ymddiriedaeth yn y syniad o glymblaid enfys do, ond yn hytrach na rhoi mewn tybiaf mai y ffordd ymlaen yw argyhoeddi pobl Cymru mai dim ond fel hyn allwn ni balu ymlaen \u2013 am y tro beth bynnag. Hefyd rhaid pwysleisio mai nid y Ceidwadwyr fyddai\u2019n arwain y llywodraeth \u2013 Plaid Cymru byddai\u2019n arwain y llywodraeth a Cenedlaetholwr fyddai\u2019n Brif Weinidog. Dyna oedd yr ape\u0302l i gyd gapelwr arall bore ma, Yr Athro Bobi Jones, roedd ef yn deall yr hang\u2013ups am roi peth pw\u0302er i\u2019r Ceidwadwyr ond roedd ef yn gweld cael Pleidiwr fel Prif Weinidog, yn wir arweinydd y genedl, yn gyfle rhy dda i basio heibio."}, {"text_idx": "#000005", "text": "Er yn deall consyrn real y fam ifanc dwi dal yn ffafrio arwain gyda\u2019r Ceidwadwyr oddi tano i ni na bod oddi tan Lafur a nhw yn arwain. Ond rwy\u2019n ymwybodol iawn fod llawer o waith argyhoeddi mynd i orfod bod dros y bedair blynedd nesaf os am osgoi dial caled gan y Blaid Lafur yn yr etholiadau nesaf."}, {"text_idx": "#000006", "text": "Sentiments tebyg iawn dwi\u2019n gael gan yr hogan \u2018ma \u2013 byddai hi a\u2019i theulu yn ei chael yn anodd iawn pleidleisio i\u2019r Blaid eto os ant i glymblaid efo\u2019r Ceidwadwyr er eu bod wedi bod yn Bleidwyr erioed. Ac ie, yr hyn fydden ni yn ei wfftio fel hang-ups 8oaidd sydd tu ol i hynny, er ei bod yr un oed a ti Rhys yn wir. Y gwhaniaeth wrth gwrs ydi ei bod yn dod o gymuned gyn-lofaol ac yn blentyn yn y cyfnod hwnnw wedi 1985 pan oedd pethau ar eu mwyaf digalon yn yr ardaloedd hynny. Mae\u2019n hawdd i ni o\u2019r Gymru wledig anghofio pa mor ddwfn ydi\u2019r graith yma yn \u2018psyche\u2019 y bobl yma ac er fy mod i yn bersonnol yn gefnogol i\u2019r syniad o glymblaid enfys, dwi wir yn pryderu am yr effaith ar ragolygon hir-dymor y Blaid, a nid dim ond yn y Cymoedd bondigrybwyll. Yn sicr mae\u2019n gambl, ond dwi\u2019n ofni nad yw rhai yn sylwi gymaint sydd yn y fantol. Os aiff pethau o chwith, byddwn yn rhoi Cymru yn ol yn nwylo Llafur am genhedlaeth arall."}]